Πρόβλεψη Εταιρικής Αποτυχίας Ελληνικών Εισηγμένων Εταιριών με χρήση Διακριτικής Ανάλυσης
Creators: name: Χαραλαμπάκης, Γεώργιος Κωνσταντίνου
Publisher: name: Aristotle University of Thessaloniki
Year: 2018
Subjects: Εταιρική Αποτυχία
Πτώχευση
Χρηματοοικονομική Ανάλυση
Corporate Failure
Bankruptcy
Financial Analysis

description: Η μελέτη με τίτλο «Πρόβλεψη Εταιρικής Αποτυχίας Ελληνικών Εισηγμένων Εταιριών με χρήση Διακριτικής Ανάλυσης» αποτελεί τη διπλωματική εργασία του Γεωργίου Χαραλαμπάκη και διενεργήθηκε στο πλαίσιο του Προγράμματος Μεταπτυχιακών Σπουδών στη Διοίκηση Επιχειρήσεων, του τμήματος Οικονομικών Σπουδών του Α.Π.Θ. Ο σκοπός της διπλωματικής εργασίας ήταν η ανάπτυξη ενός μοντέλου που θα προβλέπει έγκαιρα την εταιρική αποτυχία. Η μεθοδολογία ανάπτυξης του μοντέλου, βασίστηκε στην εύρεση των κοινών χαρακτηριστικών που οδήγησαν εταιρείες, που δραστηριοποιούνταν στην ελληνική αγορά και οι μετοχές τους διαπραγματεύονταν στο Χρηματιστήριο Αξιών Αθηνών, στην πτώχευση κατά τη δεκαετή περίοδο 2007 – 2016. Για το σκοπό αυτό, συλλέχθησαν οι οικονομικές καταστάσεις των εταιρειών αυτών και εξήχθησαν ποικίλοι χρηματοοικονομικοί δείκτες. Η επεξεργασία και σύγκριση των δεικτών αυτών των πτωχευμένων εταιρειών με τους αντίστοιχους αριθμοδείκτες υγιών εταιρειών κατέδειξε την ύπαρξη χρήσιμων χρηματοοικονομικών χαρακτηριστικών που αν συνδυαστούν ταυτόχρονα είναι δυνατό να διακρίνουν τις παρατηρήσεις του δείγματος, σε πτωχευμένες και υγιείς. Συγκεκριμένα, διενεργήθηκε διακριτική ανάλυση, παρουσιάστηκαν μεμονωμένοι χρηματοοικονομικοί αριθμοδείκτες, των οποίων οι μέσοι όροι διαφέρουν σημαντικά μεταξύ πτωχευμένων και υγιών εταιρειών και δημιουργήθηκε μία εξίσωση διάκρισης στην οποία περιλαμβάνονταν ως ανεξάρτητες μεταβλητές, οι αριθμοδείκτες εκείνοι που συνδυαζόμενοι παρέχουν τη μέγιστη ικανότητα διάκρισης. Η ανάλυση αυτή πραγματοποιήθηκε μέσω του λογισμικού SPSS. Η μεθοδολογία αυτή μπορεί να λειτουργήσει ως φίλτρο προστασίας στην αναλυτική χρηματοοικονομική αξιολόγηση της πτώχευσης, εντοπίζοντας τις εταιρείες που είναι πιθανό να αποτύχουν. Η έγκαιρη αναγνώριση των χαρακτηριστικών της εταιρικής αποτυχίας, δίνει τη δυνατότητα στους φορείς διοίκησης των εταιρειών να προβαίνουν σε διορθωτικές ενέργειες που θα αποτρέπουν την πορεία προς την πτώχευση.
description: The study entitled "Prediction of Corporate Failure of Greek Companies Listed on Athens Stock Exchange, Using Discriminant Analysis" is the diploma thesis of Georgios Charalambakis and was conducted in the framework of the Postgraduate Studies Program in Business Administration of the Department of Economics of Aristotle University of Thessaloniki. The purpose of this thesis is to develop a model that would anticipate corporate failure in a timely manner. The model’s development methodology was based on finding common features that led companies listed on the Athens Stock Exchange, in bankruptcy during the period between 2007 and 2016. For this purpose, the financial statements of these companies and various financial indices were exported. The processing and comparison of ratios of bankrupt and non-bankrupt companies demonstrated useful financial features. The simultaneous combination of those financial features, could lead to the discrimination of the training sample in two categories, bankrupt and non-bankrupt companies. More specifically, a discriminant analysis was conducted while individual financial ratios were presented, the averages of which differ significantly between bankrupt and healthy companies. At the same time, a discriminating function was created in which were included, as independent variables those financial ratios that their combination could provide the greatest degree of discrimination. This analysis was performed via SPSS software. This methodology can act as a filter of protection in analytical financial assessment of bankruptcy by identifying companies that are likely to fail. Early recognition of corporate failure features enables managers to take corrective actions in order to prevent bankruptcy.